cyanic-selkie/wikianc huggingface dataset:
Nils Frykman
Nils Frykman (født 1842 i Sunne, Värmland, død 1911) var en svensk folkeskolelærer fra Sunne i Värmland. Han arbeidet som predikant både i Sverige og USA, skrev kristne sanger og komponerte musikk. Sønnene Andrew T. Frykman og Carl M. Frykman bosatte seg i USA, der Andrew blant annet grunnla en radiostasjon og oversatte sanger mens Carl var elektriker og satte musikk til tekst. Nils Frykman er begravet i Minneapolis.
Nils Frykman er representert i flere svenske sang- og salmebøker. I den svenske kirkens «1986 års psalmbok» har han skrevet teksten til fem («Min Gud, när jag betänker», «Vår store Gud gör stora under», «Fröjdas, vart sinne», «O sällhet stor, som Herren ger», «Nattens skuggor sakta viker») og både tekst og melodi til «Min framtidsdag är ljus och lång». Hans sanger er også tatt opp i flere andre salmebøker som for eksempel Ancora (utgitt i Minneapolis i 1901), Guds lov (Östra Smålands missionsförenings sangbok, utgitt i 1935), EFS-tillägget (som Evangeliska Fosterlandsstiftelsen utga som et tillegg til den svenske kirkens salmebok i 1986), Psalmer och Sånger (utgitt av Frikyrkliga psalmkommittén i 1987 (P&S)), Frälsningsarméns sångbok (utgitt i 1990 (FA)). Han fikk kallenavnet «Den kristna glädjens sångare» takket være sine mange positive og glade tekster.
Magasinet for Alle
Magasinet for Alle var et norsk ukeblad som kom ut mellom 1927 og 1970, opprinnelig under navnet Arbeidermagasinet, senere Arbeidermagasinet for Alle, før navnet under andre verdenskrig ble endret til Magasinet for Alle.
Opphav i NKP-miljø
Initiativet til magasinet kom fra Otto Luihn, Auden Båstad, Birger Madsen og Oddvar Larsen. Alle var medlemmer av Norges Kommunistiske Parti, men magasinet var opprinnelig ment som et «upolitisk underholdningsblad for arbeidsfolk». Selv om det fra starten av hadde en klar sosialistisk profil var dette noe de klarte å følge, og bladet var endog legalt under krigen, selv om det hadde flere skjulte angrep på okkupasjonsmakten. På tross av opphavet i et NKP-miljø rekrutterte magasinet først og fremst partipolitisk uavhengige medarbeidere.
Arbeidermagasinet kom ut med sitt første nummer 23. november 1927. Det var på 64 sider og kostet 35 øre. Med en lånt håndkjerre og egen muskelkraft fraktet de fire initiativtakerne papir mellom trykkeribransjens mange ledd i Oslos gater. Hos Tengs & Brodersen fikk de kreditt på papirinnkjøp; slik klarte de første nummer.
Opplagsøkning og forretningsmessig suksess
Magasinet oppnådde raskt stor popularitet, med et opplag på 100 000 i 1935. Denne suksessen bidro blant annet til å finansiere Arbeidernes Leksikon, som ble utgitt av Arbeidermagasinets forlag mellom 1932 og 1936. I mellomkrigstiden absorberte Arbeidermagasinet også ukebladet For Alle og vittighetsbladet Hvepsen.
Økende fokus på skjønnlitteratur
Magasinet fokuserte i mellomkrigstiden på reportasjer, blant annet fra Sovjetunionen og borgerkrigens Spania og skjønnlitteratur. Etter krigen ble skjønnlitteraturen imidlertid bladets hovedfokus. I tillegg hadde også magasinet faste spalter, blant annet hadde Karl Evang en fast spalte om seksuell opplysning.
En rekke kjente norske forfattere slapp opprinnelig til gjennom Arbeidermagasinet/Magasinet for Alle, og redaktør Nils Johan Rud fikk etter hvert et omdømme som mentor og hjelper for mer enn en generasjon forfattere. De som «begynte i Arbeidermagasinet» teller blant andre Tor Jonsson, Arthur Omre, Alf Prøysen og Inger Hagerup. Også etablerte forfattere som Aksel Sandemose, Arnulf Øverland, Rudolf Nilsen, Sigurd Hoel, Lars Berg, og Helge Krog bidro i perioder jevnlig til bladet. Kristen Gundelach var blitt ekskludert fra Forfatterforeningen i 1945, men før han ble gjenopptatt i 1952 fikk han publisere under pseudonym, bl.a. i Magasinet for alle.
Tegneserier og illustrasjoner
Arbeidermagasinet spilte også en viktig rolle for utviklingen av kulturen for norske tegneserier. Magasinet hadde flere årelange ukentlige føljetonger. Tegneren Bjarne Restan var med fra begynnelsen og tegnet serien Sjur Sjursen fra 1927 til nummer 52 i 1932. Anders Bjørgaard tegnet Jens von Bustenskjold i Magasinet fra 1935 til 1962. Kunstneren Tore Deinboll bidro med seriene Den evige ilds land (1936/1937) og Petter Framgutt (kalenderåret 1938), mens kunstnervennen Trygve Mosebekk tegnet og akvarellmalte tegneserien Krigsspekulantens fiende (1937/1938).
Bjarne Restan var Magasinet for Alles faste tegner fra begynnelsen til slutten. Han tegnet ca. 10 forsider årlig gjennom 1930-, 40- og 50-tallet. Videre tegnet han mellom 5-15 illustrasjoner i hvert nummer alle disse årene. Borghild Rud og Kåre Espolin Johnson var også faste leverandører av illustrasjoner til magasinet.
Etterkrigstiden
Magasinet hadde sin opplagstopp på 140 000 eksemplarer kort tid etter frigjøringen. Konkurransen fra andre blader og etter hvert også andre medier, det faktum at distribusjonsnettet gikk i oppløsning, samt innføringen av bladmomsen bidro imidlertid til at magasinet ble nedlagt i desember 1970.
Nordkisa
Nordkisa er et tettsted i Ullensaker kommune i Akershus. Tettstedet har innbyggere per 1. januar, og ligger 10,5 kilometer nordøst for kommunesenteret Jessheim og seks kilometer sørvest for tettstedet Brårud i nabokommunen Nes.
I Nordkisa ligger barneskolen Nordkisa skole, forsamlingshuset Nore, Betel Frikirke og matbutikken Kiwi.
Nordkisa Grendeutvalg er en organisasjon med representanter fra lokale lag og foreninger. Grendeutvalget fordeler midler gjennom grendepotten som har formålet å skape et godt nærmiljø.
Børsbygningen i Bergen
Børsbygningen i Bergen er lokalisert på Vågsallmenningen i Bergen sentrum, med adresse Vågsallmenningen 1. Bygningen ble oppført i 1861–62 for Bergen Børs (1813–2000), som tidligere hadde holdt til i et skur på Bryggen. Bergen børs ble tegnet av Franz Wilhelm Schiertz i senklassisistisk stil i to etasjer med flatt tak. I 1893 ble børsen påbygget en etasje etter arkitekt Lars Solbergs tegninger. Bygningen ble da kledd i rød tegl og kleberstein. Bygningen regnes som en av byens viktigste nyrenessansebygninger.
Frescohallen
Bygningen inneholder blant annet en av Norges nasjonale kunstskatter, den såkalte Frescohallen utsmykket med freskomalerier med motiver knyttet til bergensk næringsliv. Freskene er malt av Axel Revold i perioden 1921–23
Ideen om å dekorere taket i børshallen med fresker går helt tilbake til 1893. Landskapsmaleren Julius Holck tilbød å ta oppdraget og viste til anbefaling fra Selskabet Den gode Hensigt, der han hadde dekorert fonden i selskapets festsal. Men først etter 20 år kom kjøpmann Johan A. Mowinckel tilbake til idéen. Frem til 1916 manglet det likevel midler, men så kom børsoppgangen som medførte at også kunstprosjektet ble tilgodesett. Etter første verdenskrig var det samlet inn kr 133.668 og 14 øre til et veggmaleri i Bergen børs.
Freskene er inndelt i tre tema på hver sin vegg, den fjerde veggen er en vindusvegg.
Det var den største oppgave som til da var betrodd en norsk kunstner. Revold ville skildre Bergens havn som del av verdenshandelen, og hans utkast ble foretrukket i konkurranse med blant andre Per Krohg og Henrik Sørensen. Noen mente at juryen favoriserte moderne kunst, til skade for et lokalt forankret uttrykk som det Gerhard Munthe tok i bruk da han utsmykket Håkonshallen. Andre mente juryen ikke tenkte moderne nok. Juryen - som bestod av blant andre Harriet Backer - ble beskyldt for korrupsjon. Freskene i børshallen var Revolds viktigste verk. Han brukte to år på arbeidet som ble avsluttet rundt pinsetider i 1923. Verket heter Varebytte. Per Krogh hevdet verket var «den beste freske siden Giotto og Orcagna». Revold selv forklarte at han ville se børsen som en formidler av varer, ikke som et pengebytte. Arbeiderne står sentralt uten noen problematisering av deres arbeidsforhold, i en slik grad at det er kalt sosialromantikk. Både Revolds arbeidere og amerikanske hvetebønder er fremstilt skjematisk i kubistisk stil, i en slags idealtilstand.
Etter krigen dekorerte Revold takbuene som binder bildene sammen, og reparerte selv mindre skader som freskene ble påført under den tyske okkupasjonen.
Bruk av bygningen
Etter at det meste av aktiviteten på Bergen Børs ble overtatt av Oslo Børs, ble bygningen solgt og brukt til bankformål.
I 1967 ble bygningen solgt til Bergens Privatbank og leid ut til turistinformasjonen i Bergen.
Pr 2021 er turistinformasjonen flyttet til torghallen, og lokalitetene gjort om til restaurantsenter med flere kjøkkener under samme tak. Det er fortsatt mulig å se det meste av veggfreskene, som imidlertid er påført skade av toalettskilt som er blitt teipet utenpå freskene.
Story of Wine
Vinbaren «Story of Wine» feirer etårsjubileum, og Min-Sung har forberedt et eksklusiv vinkart for kvelden. Hver vin er tilknyttet en unik fortelling som representerer de ulike kvalitetene til de utvalgte vinene. Kjærlighet, tap, vennskap: hver flaske har sin historie.
Offisiell markering, IX WT Os internasjonale filmfestival.
1384 Kniertje
1384 Kniertje er en hovedbelteasteroide og går i bane innenfor asteroidefamilien Adeona. Den ble oppdaget 9. september 1934 av Hendrik van Gent ved Union Observatory i Johannesburg.
Helmut Körnig
Helmut Körnig (født 12. september 1905 Głogów, død 5. mars 1973 i Dortmund) var en tysk friidrettsutøver som deltok i de olympiske leker 1928 i Amsterdam og 1932 i Los Angeles.
Körnig vant to olympiske medaljer i friidrett under Sommer-OL 1928 i Amsterdam. Han var med på det tyske laget som kom på andreplass på 4 x 100 meter bak USA. De andre på laget var Georg Lammers, Richard Corts og Hubert Houben. Körnig vant også en individuell medalje, bronse på 200 meter, han kom på tredjeplass bak Percy Williams fra Canada og britiske Walter Plasseley.
Fire år senere, under Sommer-OL 1932 i Los Angeles, vant han en ny sølvmedalje på 4 x 100 meter stafett, sammen med Friedrich Hendrix, Erich Borchmeyer og Arthur Jonath.
TETRA
TETRA (TErrestrial Trunked RAdio, tidligere Trans European Trunked RAdio) er en standard for digitalt radiosystem for lukket, gruppeorientert kommunikasjonsradiosamband som er utviklet for offentlige nød- og beredskapstjenester, men som også brukes av andre profesjonelle brukere, spesielt innen transportsektoren, forsvar og andre tidligere brukere av store PMR (Professional Mobile Radio/VHF-radionett).
TETRA er en åpen standard spesifisert av den europeiske standardiseringsorganisasjonen European Telecommunications Standards Institute, som også står bak blant annet GSM-, DECT- og UMTS-standardene.
Navnet TETRA gjenspeiler den tekniske muligheten til å overføre fire kanaler for tale eller data i en forbindelse. Dette bidrar til at en mobil- eller bærbar radio kan innstilles til å fungere som link for andre radioer som ellers ville vært utenfor rekkevidde av basestasjonene, og at radioene samtidig kan formidle dataforbindelse for mobilt datautstyr.
TETRA-basert radioutstyr leveres av flere sentrale leverandører av mobilkommunikasjon, inkludert Sepura, EADS, Motorola og Siemens.
Leverandører og brukere av TETRA-basert utstyr samarbeider gjennom interesseorganisasjonen Tetra Memorandum of Understanding (TETRA MoU) som representerer 100 organisasjoner fra 30 land. Over 700 kontrakter er inngått for leveranse av TETRA-infrastruktur til ca. 77 land over hele verden.
TETRA i Norge
TETRA er standard for det landsdekkende digitale og avlyttingssikre nødsambandet, Nødnett, i Norge. Det ble først bygget en pilotinstallasjon (fase 0) i 52 kommuner på Sør-Østlandet. Etter evalueringen av denne (i 2010) ble det avgjort at resten av landet skulle få samme system.
Nødnett fikk konsesjon for å bruke TETRA-standarden i båndet 380–385 MHz for mobile sendere og 390–395 MHZ for sendere i basestasjoner. Frekvensområdet 380–400 MHz er avsatt til nett for nødetatene i hele Europa.
En av fordelene med TETRA-standarden som en åpen offisiell standard, er at den kan bygges inn i radioer fra mange produsenter slik at det vil bli konkurranse på pris både for innkjøp av bakkenett i større områder med mange basestasjoner, og for salg av de enkelte mobilradioer og håndapparater. Alle radioterminaler og tilhørende programvareversjoner skal godkjennes før de kan benyttes i Nødnett.
TETRA-standarden gir mulighet for fire digitale forbindelser innen en kanal på 25 kHz båndbredde. Disse fire forbindelsene kan hver for seg benyttes enten til digitalisert lyd/tale, eller til dataoverføring. Overføringshastighet er da 7,2 kbit/s pr forbindelse, nyttelast etter feilkoding er 3,5 kbit/s. Standarden gir også mulighet for overføring av båndbredde på 150 kHz fra en enkelt basestasjon i en utvidet kanal. Siste TETRA versjon støtter opptil 115,2 kbit/s i 25 kHz båndbredde eller opp til 691,2 kbit/s i en 150 kHz-kanal.
Standarden gir mulighet for gruppeoppkall innen definerte talegrupper slik at mange hører alle. Den gir også mulighet for direkte kontakt mellom apparater som er utenfor dekning av basestasjonene. Ett mobilt apparat innenfor dekning av en basestasjon kan innstilles som en såkalt "gateway" som oppretter forbindelse mellom basestasjonen og andre radioer som ellers ville være utenfor dekningsområdet.
Terminalene kan stilles i TMO, trunck mode, eller i DMO, directmode. I TMO har terminalen forbindelse med basestasjonen og nettet. I DMO sendes signalene direkte mellom terminalene, slik at terminaler på et skadested, eventuelt uten dekning av basestasjon, kan ha kontakt med hverandre. Rekkevidden i DMO blir lokalt og noe mer enn synsvidden.
Fylkesvei 865 (andre betydninger)
I Norge finnes fylkesvei 865 i de følgende fylkene:
TETRA
TETRA i Norge
Terminalene programmeres med spesielle talegrupper der alle som har valgt samme talegruppe hører alle andre i samme talegruppe, gjerne uavhengig av hvor i landet de er. Det er opprettet et stort antall talegrupper, både felles for geografiske områder og egne for spesielle grupper som etater, avdelinger og organisasjoner. Det er derfor store muligheter for å opprette små grupper som kan kommunisere godt internt, og som ikke kan avlyttes av andre terminaler som ikke er programmert med den aktuelle talegruppen.
Siden det er en digital, komprimert og kryptert radioforbindelse, er det svært vanskelig å avlytte samtalene med annet utstyr.
Alle terminalene (håndapparater og mobilradioer) i nødnettet har et eget 7-sifret nummer i en egen nummerplan. Alle kan opprette en en-til-en samtale med alle andre terminaler i nødnettet, over hele landet, med dette nummeret, så lenge det er kontakt med en basestasjon. Det er enkelt å opprette oppringt en til en duplexforbindelse uten bruk av duplexfilter siden forbindelsen er digital og komprimert.
Remember the Time
«Remember the Time» var en populær låt fra Michael Jacksons album, Dangerous, i 1991. Singelen ble sluppet i mars 1992. Låta føk til topps på Billboards R&B-liste og la seg på #3 på Billboard Hot 100. Låta er skrevet og komponert av Teddy Riley, Jackson og Bernard Belle.
Musikkvideo
Som flere av Jacksons tidligere videoer var musikkvideoen til «Remember the Time» gjennomarbeidet og rimelig lang. Den var en liten historie i seg selv. Videoen foregår i det gamle Egypt. Faraoen (spilt av Eddie Murphy) og hans kone ønsker å bli underholdt og to underholdere blir kalt inn. Først en pinnesjonglør, deretter en flammesluker. Den første blir kastet til løvene, den andre halshogd. Den tredje som kommer inn i rommet er Jackson kledd i en blå kappe. Jackson sprer sort pulver foran seg før han forsvinner. Hoffet gisper og stopper å spille. Jackson dukker opp i vanlige klær og musikken starter. Han kysser dronningens hånd og blir jaget rundt i palasset og på markedet. Han rister av seg vaktene og kysser dronningen. Deretter danser han sammen med egyptiske dansere før han forsvinner på nytt.
TETRA
Sivile TETRA-nett
Det eksisterer et kommersielt TETRA-nett i Norge hvor Sporveien AS er største interessent per tredje kvartal 2009. Nettet er operativt i Stor-Oslo med repeatere som tar hånd om T-banetunneler. TC Connect AS har forøvrig landsdekkende konsesjon på 60 frekvenspar i det kommersielle båndet (410-430 MHz). Det er også et TETRA nett i drift på OSL Gardermoen. Nettet ble bygget og idriftsatt i 97-98, omtrent samtidig med nettet i Oslo. Utenom dette drifter Bybanen AS i Bergen et privat TETRA-nettverk for intern kommunikasjon og dataoverføring mellom vogner og trafikkledelse samt øvrig relevant personell.
Nødnett og helserisiko
Eksponering fra basestasjoner for nødnettet er ikke vesentlig forskjellig fra basestasjoner for mobiltelefoni. Per i dag er det ikke funnet negative helseffekter ved eksponering fra basestasjonene. Men TETRA-teknologien som benyttes i nødnett har ikke eksistert lenge nok til at man fullt ut har kunnet se resultatene av langtidseksponering.
Fylkesvei 3230
Fylkesvei 3230 går mellom fylkesgrensen mot Buskerud ved Otterstad og Brufoss i Larvik.
Frem til 2019 hadde veien betegnelsen fylkesvei 865 (Vestfold).
Marcus Wallenberg (1864–1943)
Marcus Wallenberg var sønn til administrernde direktør og grunnlegger av Stockholms Enskilda Bank, André Oscar Wallenberg og dennes hustru Anna Eleonora Charlotta von Sydow. Marcus Wallenberg var bankdirektør, underløytnant i den svenske marinen og vice häradshövding (derav klengenavnet häradshövdingen). Dessuten var han ridder av Serafimerordenen. Marcus Wallenberg reddet ASEA i forbindelse med konkursen i starten på 1900-tallet. Han er begravet på Malmvik i Lovö.
Wallenberg giftet seg 19. august 1890 med Gertrud Amalia Hagdahl. Hun ble født 29. mai 1864 og var datter til legen og kokebokforfatteren Charles Emil Hagdahl og Emilia Gylling. Amalia Wallenberg døde 1959.
Marcus Laurentius Wallenberg var far til Jacob Wallenberg og Marcus Wallenberg.
Jacob Wallenberg grunnla i 1960 Stiftelsen Marcus och Amalia Wallenbergs Minnesfond til minne om sine foreldre.
Marcus Wallenberg var styreleder i Orkla fra 1912 til 1943.
1385 Gelria
1385 Gelria er en hovedbelteasteroide. Den ble oppdaget 24. mai 1935 av Hendrik van Gent ved Union Observatory i Johannesburg.
Liste over kirker i Rogaland
Liste over kirker i Rogaland lister kirkebygg i Den norske kirke og andre kristne kirkebygg i Rogaland.
Karl Brandt
Som SS-Brigadeführer i Waffen-SS, og generalkommissær og deretter rikskommissær for sanitets- og sunnhetsvesenet var han den høyest rangerte av de anklagede i Legeprosessen i Nürnberg. Brandt ble etter krigen dømt til døden og henrettet for forbrytelser mot menneskeheten.
Bakgrunn
Brandt avla legeeksamen i 1928, og ble medlem i Det nasjonalsosialistiske tyske arbeiderparti (NSDAP) i 1932. Kort etter ble han med i Schutzstaffel (SS) med tjenestegraden SS-Untersturmführer, den laveste offisergraden.
Andre verdenskrig
Fra september 1939 ble han, sammen med Philipp Bouhler, utnevnt av Hitler som leder for avlivningene under Aktion T4. Det skjedde ved såkalt eutanasi i NS-drapsanstaltene Hadamar, Schloss Grafeneck, Schloss Hartheim, Sonnenstein, Bernburg og Brandenburg.
Brunei internasjonale lufthavn
Brunei internasjonale lufthavn er en flyplass i byen Bandar Seri Begawan i Brunei. Den er den største av landets to flyplasser; den andre er Anduki Airfield. Flyplassen er base for flyselskapet Royal Brunei Airlines. Den har ruter til Asia og Oseania, samt til London-Heathrow i Europa.
Karl Brandt
Andre verdenskrig
Den 28. juli 1942 ble Brandt utnevnt til generalkommissær for sanitets- og sunnhetsvesenet. I dette vervet sørget han for koordineringen av det sivile og det militære helsevesen. Blant oppgavene var å fremskaffe sengeplasser for avlastningssykehus og lasaretter. I denne forbindelse må den etter ham oppkalte Aktion Brandt forstås; der mange pasienter ble stuet bort eller avlivet.
Under andre verdenskrig utstedte Brandt ordrer om forskjellige medisinske eksperimenter på konsentrasjonsleirfanger, og utførte ofte disse egenhendig. Disse eksperimentene, fant sted på forskjellige institutter for eutanasi og i blant annet konsentrasjonsleirene Dachau, Buchenwald og Auschwitz. Ofrene ble blant annet utsatt for høydeeksperimenter, nedfrysning, ben-, muskel- og nervetransplantasjoner, sterilisering, forskjellige eksperimenter med tyfus samt eksperiment med sulfanilamid.
Avskjed
Etter 20. juli-attentatet i 1944 kritiserte Brandt Theodor Morells metoder for å pleie Hitler, og ble i september samme år avskjediget som eskortelege. I april 1945 lot Brandt sin hustru og alle kvinner i sin stab evakuere for at de ikke skulle havne i sovjetisk fangenskap. Hitler anklaget da Brandt for defaitisme; han ble stilt for krigsrett og dømt til døden. Han ble imidlertid løslatt fra varetekt kort etter Hitlers død.
Rettegang
I slutten av mai 1945 ble Brandt arrestert av allierte soldater. Han ble stilt for retten i Nürnberg ved en rettergang med det formelle navnet United States of America vs. Karl Brandt et al., mer kjent som legeprosessen. Prosessen mot Brandt og 22 andre nazistiske leger ble innledet den 9. desember 1946, og domsslutningen ble meddelt den 19. august 1947. Brandt og seks andre anklagede ble dømt til døden, og ble henrettet ved hengning i fengselet i Landsberg am Lech i Bayern.
Karl Brandt var gift med svømmeren Anni Rehborn (født 1904), som han fikk sønnen Karl Adolf (født 1935) med.
KNM «Skudd» (P962)
KNM «Skudd» er det andre seriefartøyet i Skjold-klassen, som er marinens nye MTB-serie, og skal overta for Hauk-klassen. Det første fartøyet i klassen var KNM Skjold (P960), som ble sjøsatt første gang i september 1998, som et forseriefartøy.
Leveranse og sertifisering
28. september 2003 ble kontrakten om bygging av Skjold-klassen underskrevet, og KNM Skudd ble påbegynt en tid etter dette. Fartøyet ble sjøsatt 3. mai 2007, og mannskapet begynner nå opplæring på fartøyet, før endelige sertifiseringer av fartøy og mannskap gjør fartøyet klart til overtagelse av Marinen høsten 2008. Det ventes at sjøtesting og sertifisering vil ta kortere tid enn med KNM «Storm», siden fartøyene er identiske.
Heli Rantanen
Heli Orvokki Rantanen (født 26. februar 1970 i Lammi) er finsk spydkaster som vant gullmedaljen under OL 1996 i Atlanta, USA. Hun vant med et kast på 67,94, mer enn to meter foran sølvvinneren Louise McPaul fra Australia.
Rantanen ble den første nordiske kvinnen som vant et OL-gull i friidrett.
Kulelyn
Et kulelyn er et sjeldent, elektrisk fenomen i atmosfæren som opptrer i forbindelse med tordenvær. Vitner beskriver kulelyn som svevende og sfæriske (runde eller ovale) kuler som lyser omtrent som et lysrør. De kan vare fra sekunder til minutter, altså lenger enn vanlige, gnistrende lyn. De fleste kulelynene skal være på størrelse med en fotball, men de minste kan være som en ert, de største ha en diameter på flere meter. Kulelyn er varme og kan ha ulike farger. De oppstår lydløst og beveger seg ofte i en slags bane, ute i terrenget eller innendørs. Kulelyn slukner sakte eller forsvinner brått i et smell, og etterlater gjerne en skarp lukt.
Kulelyn har ingen sikker vitenskapelig forklaring, og man har ikke greid å gjenskape det optiske værfenomenet eksperimentelt. «Kulelyn» kan også være en samlebetegnelse på ulike fenomener som likner på hverandre.
Forklaringer og forekomst
Det finnes hittil ingen allment godtatt forklaring på kulelyn. Én av flere teorier er at kulelyn består av glødende plasma holdt sammen av et magnetfelt som dannes i den ladede luften i lynkanalen fra et vanlig lyn.
En annen teori går ut på at det skyldes «brennende jord», bittesmå silisiumpartikler fra jorden som kastes opp i luften ved lynnedslag og danner forbindelser med oksygen og karbon. Denne blandingen vil så danne trådballer som kan brenne og sende ut lys. Den stikkende lukten etter kulelyn tyder på ionisering.
Selv om kulelyn skal ha blitt omtalt i alle tider, var eksistensen av fenomenet omstridt helt fram til 1960-tallet. Kulelyn forekommer meget sjelden og spredt, og mange har derfor trodd at observasjonene er oppdiktet eller innbilt. Fotografier av kulelyn har også vært forfalsket. Hadde vitneobservasjonene bare vært oppspinn, ville imidlertid hyppigheten av rapporter blitt påvirket av om kulelyn er «på moten» eller ikke. Dette ser ikke ut til å være tilfelle. Delvis motstridende beskrivelser kan dessuten skyldes at ulike elektriske fenomener feilaktig tolkes som ett og samme naturfenomen.
I Norge observeres kulelyn hyppigst på kysten av Sørlandet. I juni 1897 ble fem personer i Ørsdalen i Bjerkreim kommune drept av et kulelyn som kom rullende ned åssiden og ut på veien.
Gwangjus undergrunnsbane linje 1
Gwangjus undergrunnsbane linje 1 er en undergrunnslinje, som er en del av Gwangjus undergrunnsbane.
Undergrunnsbanen startet driften i 2004 og Gwangju ble dermed den femte byen i Sør-Korea med egen undergrunnsbane. Operatør av undergrunnsbanen er Gwangju Metropolitan Rapid Transit Corporation. Banens ene linje går mellom stasjonene Nokdong og Pyeongdong.
Banen opereres i tidsrommet 5:30 – 24:00 med 12 minutters intervaller, 6 minutters i rushtiden mellom Pyeongdong og Geumnamro 5-ga, mens banen mellom Geumnamro 5-ga og Sotae har trafikkintervallene 15/8 minutter. Nokdong er togdepot med forbindelse til Sotae hvert 90. minutt. Prisen starter på 900 won.
Historie
En ny forlengelse på 10,9 km nordover fra Gyeyang mot Gumdan New City er under utbygging, og planlegges ferdigstilt i 2011.
Gwangjus bymyndighet har lansert planer for å utvide linje 1 sørover til Hwasun og nordover til Naju.
Hylehuset
Hylehuset er en fiktiv bygning i Harry Potter-serien av J.K. Rowling som ligger i Galtvang, den eneste britiske bosetningen som kun beboes av magikere. Galtvang ligger like ved Galtvort høyere skole for hekseri og trolldom, og i utkanten av Galtvang ligger Hylehuset, som folk i landsbyen sier er hjemsøkt.
I løpet av Remus' sjette år ved skolen, spilte Sirius Svaart sin erkefiende Severus Slur et puss, ved å fortelle ham at han skulle gå til Prylepilen, trykke på knappen ved trerøttene for å åpne tunnelen, og gå igjennom den. Slur, som var forferdelig nysgjerrig på hvorfor Remus forsvant en gang i måneden, følte instruksjonene, og ville blitt hardt skadet eller drept hadde det ikke vært for at Jakob Potter reddet ham i siste liten.
I Harry Potter og Fangen fra Azkaban er Hylehuset stedet der Sirius Svaart drar Ronny Wiltersen og rotten hans, slik at han skal kunne ta livet av rotten. Tunnelen blir åpnet av Skeivskank i dette tilfellet, men tidligere, da Remus Lupus brukte huset for å forvandle seg til varulv, var det Petter Pittelpytt, i form som rotte, som aktiverte den slik at han og vennene hans kunne bli med Remus i sine animag-former. Harry Potter og Hermine Grang jager etter Ronny, siden de er uvisse om at den sorte hunden som har fanget Ronny var Sirius Svaart i sin animag-form. De blir også fulgt av Remus Lupus, som forteller dem historien om Hylehuset og Petter Pittelpytt, som er den sanne forræderen av Jakob og Lilly Potter.
I Harry Potter og Føniksordenen blir Hylehuset diskutert som et mulig møtested for Humlesnurr-legionen.
I Harry Potter og dødstalismanene er det her Voldemort holder til under slaget ved Galtvort. Det er også her Severus Slur blir drept av Nagini.
Places in Harry Potter Hogsmeade
Klerestorium
Et klerestorium er veggen med vinduer over midtskipet i en basilika.
Midtskipsveggen har som oftest tre etasjer med arkade i første, triforium i andre og klerestorium i tredje.
Særlig i sengotiske steinkirker ble klerestorieveggen utstyrt med store åpninger for å få mest mulig lys inn i midtskipet.
Betegnelsen har også vært brukt om overveggen rundt det hevede midtrommet i en stavkirke av type B, som kan være utstyrt med runde glugger eller senere innsatte vinduer. Dette gir en visuell klerestorieeffekt, men er ikke et ekte klerestorium. Det har vært hevdet at dette er et bygningsmessig trekk som knytter stavkirken til steinarkitekturen, men denne teorien er omstridt.
Walter Burkert
Burkert ble i 1999 utnevnt til den tyske ordenen Pour le Mérite für Wissenschaften und Künste.
1386 Storeria
1386 Storeria er en hovedbelteasteroide. Den ble oppdaget 28. juli 1935 av Grigoriy N. Neujmin ved Krim-observatoriet i Simeiz på Krimhalvøya.
Zanclus cornutus
Zanclus cornutus er en liten fisk som har en vid utbredelse på korallrev i det indopasifiske området. Den minner om skjellfinnefiskene, men er ikke i nær slekt med dem. Zanclus cornutus er den eneste arten i familien Zanclidae.
Drep ikke en sangfugl
Drep ikke en sangfugl (originaltittel To Kill a Mockingbird) er en roman fra 1960 skrevet av Harper Lee. Romanen vant Pulitzerprisen i 1961, og den ble filmatisert i 1962 og fikk tre Oscar-priser, blant annet for beste mannlige hovedrolle med Gregory Peck. Romanen regnes som en moderne amerikansk klassiker. Handlingen og romanfigurene er løst basert på forfatterens familie og naboer, samt en hendelse som skjedde i nærheten av hennes hjemby da hun var i tiårsalderen.
Fortelleren er Scout Finch, datter til advokaten Atticus Finch. Når handlingen begynner er hun seks år, og når den slutter er hun ni. Hennes mor er død, og hun bor sammen med sin eldre bror Jem og deres far i en småby i Alabama. Atticus Finch får i oppdrag å forsvare Tom Robinson, en svart mann som er anklaget for å ha voldtatt en hvit kvinne. På 1930-tallet var en slik anklagelse det samme som dødsstraff, og stedet er i lynsjestemning. Handlingen finner sted i den lille søvnige sørstatsbyen Maycomb i Alabama, og forfatter Harper Lee har medgitt at Maycomb er inspirert av hennes hjemby, Monroeville.
Handling
Handlingen utspiller seg i en periode på tre år (1933–1935) under den store depresjonen i den fiktive sørstatsbyen Maycomb i Alabama. Romanen handler om seks år gamle Jean Louise Finch (kalt «Scout»), som bor med sin storebror Jeremy (kalt «Jem») og sin far Atticus Finch, en dyktig advokat. Jem og Scout blir venner med en gutt som heter Dill, som besøker Maycomb hver sommer for å bo med sin tante. De tre barna er både livredde og fascinerte av Arthur «Boo» Radley, deres tilbaketrukne nabo. Innbyggerne i Maycomb snakker sjeldent om Boo, og de færreste har sett ham. Det finnes flere rykter om han, og barna har mange ideer til hvordan de kan få ham ut av huset. Scout og Jem oppdager etter hvert at noen har gitt dem små gaver i et kvisthull ved Radleys hus.
Dommer Taylor tilbyr Atticus en ny sak. Han må forsvare Tom Robinson, en mørkhudet mann som har blitt beskyldt for å voldta en ung, hvit kvinne, Mayella Ewell. Selv om flere av Maycombs innbyggere legger sitt hat for Tom, velger Atticus å påta seg saken. Elevene på skolen til Scout og Jem erter dem og kaller Atticus en «negerelsker». Scout blir provosert og havner i en slåsskamp med en medelev, selv om Atticus har frarådet henne å ty til vold.
Stil
Harper Lee kombinerer et barns (Scouts) samtidige opplevelser med en kvinne som ser tilbake på sitt liv.
Brandenburg-klassen
Brandenburg-klassen (type 123, F 123) er en tysk fregattklasse i bruk av Deutsche Marine. Fartøyene i klassen ble bygget for å erstatte destroyerene i Hamburg-klassen. Det er først og fremst utrustet for antiubåtkrigføring, men har også kapasiteter for antiluft- og overflateoperasjoner.
Kongeriket Holland
Kongeriket Holland var betegnelsen på et lydrike under Frankrike som eksisterte i Nederland fra 1806 til 1810. Napoleon innsatte sin tredje bror, Louis Bonaparte som konge og navnet på landet ble tatt fra den største provinsen i Nederland, nemlig Holland.
Kong Luis styrte ikke etter Napoleons interesser, han forsøkte å tjene nederlenderne i stedet for sin bror og Napoleon oppløste lydriket i 1810, Nederland ble så annektert av Frankrike og var okkupert inntil 1813. Kongeriket Holland dekket stort sett samme område som dagens Nederland, med unntak av Limburg og deler av Zeeland, som tilhørte Frankrike. Den østlige delen av Friesland var og en del av lydriket, i dag tilhører det Tyskland.
Lucy Terry
Biografi
{| class="toccolours" style="float: right; margin:0.5em 0 1em 1em; font-size: 85%; background:#c6dbf7; color:black; width:23em; max-width: 25%;" cellspacing="5"
«Bars Fight»
Seventeen hundred forty-six
1387 Kama
1387 Kama er en hovedbelteasteroide og går i bane innenfor asteroidefamilien Flora. Den ble oppdaget 27. august 1935 av Pelageya Fedorovna Shajn ved Krim-observatoriet i Simeiz på Krimhalvøya.
Lucy Terry
«Bars Fight»
The Indians did in ambush lay
Some very valiant men to slay
The names of whom I'll not leave out
Samuel Allen like a hero fout
And though he was so brave and bold
His face no more shall we behold.
Eleazer Hawks was killed outright
Before he had time to fight
Before he did the Indians see
Was shot and killed immediately.
Oliver Amsden he was slain
Which caused his friends
much grief and pain.
Samuel Amsden they found dead
Not many rods off from his head.
Adonijah Gillet we do hear
Did lose his life which was so dear.
John Saddler fled across the water
Eunice Allen see the Indians comeing
And hoped to save herself by running
And had not her petticoats stopt her
The awful creatures had not cotched her
And tommyhawked her on the head
And left her on the ground for dead.
Was taken and carried to Canada.
Lucy Terry ble røvet fra Afrika og solgt til slaveri som småbarn. Hun ble eid av Ebenezer Wells fra Deerfield i Massachusetts, som lot henne bli døpt i den kristne tro da hun var rundt fem år gammel i den store vekkelsen som først hadde sin begynnelse på 1730-tallets England og derfra spredte seg til de britiske koloniene i Nord-Amerika; se USA i kolonitiden.
En suksessfull og fri svart mann ved navn Abijah Prince frikjøpte henne og giftet seg med henne i 1756. I 1764 bosatte ekteparet seg i Guilford i Vermont, hvor alle deres seks barn ble født. Deres navn var Tatnai, Cesar, Drucilla, Durexa, Abijah, Jr og Festus. Cesar kjempet i den amerikanske uavhengighetskrigen.
I 1785 da en hvit nabofamilie truet dem appellerte de til guvernøren og hans råd for beskyttelse. Rådet beordret Guilfords valgte til å forsvare dem.
Lucy Terry var åpenbart en dyktig og overtalende taler, og på 1790-tallet forhandlet hun med hell en sak om landområde for Vermonts høyesterett. Hun argumenterte mot to av de ledende advokatene i delstaten, en som senere ble justitiarius ved Vermonts høyesterett, og vant sin sak mot falske landkrav fra oberst Eli Bronson. Samuel Chase, den presiderende justitiarius ved retten, uttalte at hennes argument var bedre enn noe han hadde hørt fra noen advokat fra Vermont.
Hun avleverte også en tre timers lang tale til styret ved Williams College for å søke adgang for hennes sønn Festus. Selv om hun ikke vant fram ble hennes tale husket for dens dyktighet og veltalenhet.
Hennes ektemann døde i 1794, og ved 1803 flyttet Terry til nabobyen Sunderland. Hun red på hesteryggen årlig for å besøke hans grav inntil hun selv døde den 11. juli 1821.
Bakgrunnen for balladen
«Bars Fight» er det første kjente diktet som ble skrevet av en afroamerikaner. Da hun var 22 år gammel ble to nabofamilier drept av et angrep fra indianere i et område som lå sør for byen Deerfield og som ble kalt for «the Bars», gressengene. Familiene og flere naboer, fire av dem barn, pluss to soldater som var der som beskyttelse, samlet inn høy da de ble overrasket av at indianerne angrep dem. Det hadde vært krig mellom Frankrike og Storbritannia siden 1744, og mange indianerstammer ble allierte med franskmennene. I 1745 var det flere sammenstøt med indianere i flere deler av landet, men ingen av dem innenfor grensene av Deerfield.
Den balladen som hun senere skrev ble opplest eller sunget et århundre før den ble utgitt for første gang i 1855. Slike fangenskapfortellinger var populære i koloniperioden og en alternativ versjon av balladen ble fortsatt gjenfortalt mot slutten av 1800-tallet.
Heinemann
Heinemann er et britisk forlagshus som ble etablert av William Heinemann i Covent Garden, London i 1890. Da William Heinemann døde i 1920, ble aksjemajoriteten kjøpt av det amerikanske forlaget Doubleday.. Heinemann var forelegger for blant andre Chinua Achebe, W. Somerset Maugham, J. B. Priestley og H. G. Wells.<.
Heinemann er i dag eid av mediekonsernet Pearson. I Storbritannia, Sør-Afrika, Australia og New Zealand er forlaget særlig kjent for utgivelser i undervisningssektoren. Forlaget har også utgitt nye forfattere fra utviklingsland, spesielt fra Afrika.
Dukk, din tosk
Dukk, din tosk er en krigsfilm og spaghetti-western fra 1971 regissert av Sergio Leone. Handlingen er sentrert om to mennesker, en fattig meksikansk banditt (spilt av Rod Steiger) og en tidligere irsk republikansk revolusjonær (James Coburn), som møtes under den turbulente meksikanske revolusjon.
Handlingsreferat
I 1913 i Mexico raner Juan Miranda, en fredløs kjeltring fra Mexico, etter velstående menn og voldtar en kvinnelig passasjer som fornærmet ham. John H. Mallory, en tidlig eksplosiv-ekspert fra Irland, som nå arbeider i Mexico som en sølv-prospektor, reiser forbi på motorsykkel. Juan oppdager dyktigheten hans med dynamitt og nitroglyserin, og ber John hjelpe ham med å rane en nasjonalbank. Når John først nekter, anklager Juan ham for drap, noe som gjør ham til en etterlyst kriminell. Juan tilbyr deretter å "beskytte" ham i bytte for hans hjelp. John godtar motvillig å hjelpe Juan med å rane banken, men han stikker av på vei dit
John ankommer byen før Juan, og tar kontakt med en lege Dr. Villega. De forsøker å rane en bank, og slipper løs hundrevis av fanger. De blir jagd opp i åsene av en militær avdeling ledet av oberst Günther Reza. John og Juan melder seg frivillig til å bli igjen med to maskingevær og dynamitt. Mange fra det meksikanske militæret blir når de forsøker å krysse en bro, som blir ødelagt av John. Men oberst Reza, i en pansret bil, overlever. Etter kampen oppdager John og Juan de fleste av kameratene, inkludert Juans far og barn, har blitt drept av militæret i en hule som fungerte som opprørernes gjemmested. Rasende går Juan ut for å bekjempe militæret på egen hånd, og blir tatt til fange. John sniker seg inn i leiren, hvor han er vitne til henrettelser. De får vite at 1 000 soldater, ledet av oberst Reza, er underveis om noen få timer. Dette vil garantert overmanne opprørernes posisjon.
Om tittelen
Filmens norske kinotittel var Dukk din tosk. . Den italienske kinotittelen var: Giù la testa; som direkte oversatt betyr "dukk hodet ditt". På engelsk er filmen også kjent som A Fistfull of Dynamite, Duck, You Sucker og Once Upon a Time … The Revolution). Leone foretrakk selv tittelen Duck, You Sucker, som han var overbevist om at var en mye brukt amerikansk frase.
Pleasure and Tears
Pleasure and Tears er et musikkalbum med Trond Granlund fra 1992.
Tessa Sanderson
Theresa Ione Sanderson (født 14. mars 1956) er en tidligere britisk spydkaster og sjukjemper. Sanderson ble født i St. Elizabeth på Jamaica av ghanesisk herkomst; hun emigrerte senere til Wolverhampton i England. Hun var Storbritannias ledende spydkaster fra midt på 1970-tallet; hun vant sølv i EM i 1978 og gull i samveldelekene tre ganger i (1978, 1986 og 1990, men var tidlig på 1980-tallet satt i skyggen av den fremadstormende Fatima Whitbread.
Da Sanderson vant gullmedaljen i spydkast under OL 1984, ble hun den første svarte britiske kvinne noensinne til å vinne et olympisk gull; hennes seier var ganske uventet. Karrieren hennes varte lenger enn Whitbreads, og hun konkurrerte på seniornivå internasjonalt frem til 1996. Hun tjente som visestyreleder for engelsk idrett fra 1999 til 2005.
I 1988 gjorde hun en framtreden i Bullseye. I 2005 var hun med i det spesielle Strictly African Dancing som en del av den afrikanske sesongen på BBC. I 1985 ble hun utnevnt til medlem av Order of the British Empire, forfremmet til offiser i 1998 for sitt veldedighetsarbeid, og til kommandør i 2004 for sin innsats i engelsk idrett.
Annar Ryen
Annar Ryen (født 19. oktober 1909 i Dalsbygda i Os i Østerdalen, død 9. mars 1985) var en norsk langrennsløper som representerte IL Nansen i Nord-Østerdalen.
I VM i Chamonix i Frankrike i 1937 deltok Ryen på stafettlaget som tok VM-gull. Annar Ryen vant 5-mila i Lahtis i 1936, og ble slik den første nordmannen som vant dette skirennet.
I 1940 ble han tildelt Holmenkollmedaljen sammen med Oscar Gjøslien.
Helgi Sigurðsson
Helgi Sigurðsson (født 17. september 1974 i Reykjavík) er en islandsk fotballspiller. Han spiller for tiden som spiss for Vikingur. I sin karriere har han spilt på Island, i Tyskland, Norge, Hellas og Danmark.
Karriere
Helgi startet sin karriere hos Vikingur og vant det islandske mesterskapet med dem i 1991. Han flyttet så til Fram før han signerte for VfB Stuttgart i Tyskland. I 1997 ble han kjøpt av Stabæk og vant NM i fotball med dem i 1998 der han scoret 2 av 3 Stabæk-mål.
I 1999 flyttet han til Panathinaikos FC i Hellas. Han spilte en kamp i Champions League for Panathinaikos, da han kom inn for Nikolaos Lymperopoulos mot Valencia CF. Han signerte for den danske klubben AGF i februar 2004. I 2005 vendte han tilbake til Island og signert for Fram for andre gang i sin karriere. Et år senere forlot han Fram og signert for deres Reykjavík-rivaler Valur. Han var Valurs nøkkelspiller da de i 2007 vant de sitt 20. seriemesterskap og deres første på 20 år. Han hadde en flott sesong, spilte alle 18 seriekampene og scoret 12 mål. Han ble tildelt tittelen Årets Spiller i serien for 2007-sesongen.
Han vendte tilbake til sin ungdomsklubb, Víkingur R. etter sesongen i 2009.
Fylkesvei 2762
Fylkesvei 2762 går mellom Rud i Kongsberg og Svarstad i Larvik.
Strekningen ble fastlagt 2019, og nestår av de tidligere fylkesvei 82 (Buskerud) og fylkesvei 860 (Vestfold).
Mester Grønn
Mester Grønn AS er et norsk selskap som eies av brødrene Erling og Ola Ølstad. Selskapet ble etablert på Herkules Stormarked i Skien i 1983. Mester Grønn har over 1,400 medarbeidere, og 119 butikker i Norge pr. august 2016. Alle utsalgssteder er heleid av Mester Grønn AS.
Foruten utsalgsstedene har kjeden også egen nettbutikk og kundesenter som tar i mot bestillinger. Hovedkontoret og Norges største blomsterterminal ligger nær E18 og Liertoppen kjøpesenter på Lierskogen i Buskerud. Terminalanlegget har en avansert klimastyring og hovedenergikilden er jordvarme.
Mester Grønn har medlemskap i Etisk handel Norge, og har solgt Fairtrade-roser siden 1998. Selskapet har som mål at alle dets produkter skal produseres i henhold til etiske, humane, miljømessige og internasjonale standarder.
Daejeons undergrunnsbane linje 1
Ved Daejeon stasjon er det overgangsmulighet til det koreanske jernbanenettet.
Multirolleradio
Multirolleradio (MRR) er et militært VHF-mobilradiosystem for taktisk samband. Systemet er beregnet på tale- og dataoverføring i frekvensbåndet 30-88 MHz. MRR kan sende tale, data og tekstmeldinger med høy sikkerhet. Sikkerheten oppnås ved kryptering, frekvenshopping og spredt spektrum modulering. MRR blir også brukt som relé.
Fransk Øvre Volta
Øvre Volta (fransk: Haute-Volta) var en del av den franske kolonien Fransk Vest-Afrika som ble etablert 1. mars 1919 fra områder som var en del av koloniene Øvre Senegal og Niger og Elfenbenskysten. Kolonien ble oppløst 5. september 1932, med deler som ble administrert av Elfenbenskysten, Fransk Sudan og Niger.
Multirolleradio
Systemet er utviklet ved Forsvarets forskningsinstitutt for det norske forsvaret og Nato for operativ bruk i felt. MRR-systemet ble utviklet på 1990-tallet, med første prototype i 1993. Systemet produseres og videreutvikles av Kongsberg Gruppen. I Norge er 7000 MRR-radiosett til bruk i alle forsvarsgrener under anskaffelse, og innfasingen av systemet begynte i 1999. Kongsberg Gruppen produserer nå ca. 1600 enheter i året. Kontrakt for leveranse av systemet er også inngått for levering til Ungarn.
Fransk Øvre Volta
Etter den andre verdenskrig, den 4. september 1947, ble kolonien gjenopplivet som en del av Den franske union, med sine tidligere grenser. Den 11. desember 1958 ble det rekonstituert som den selvstyrte Republikken Øvre Volta innenfor Det franske fellesskapet, og to år senere den 5. august 1960 fikk det full uavhengighet. Den 4. august 1984 ble navnet endret til Burkina Faso.
Navnet Øvre Volta indikerer at landet inneholder de øvre delene av elven Volta. Elven er delt i tre deler, ved navn Svarte Volta, Hvite Volta og Røde Volta.
Multirolleradio
De eksisterende bærbare radioene i MRR-systemet er relativt store og tunge (12 kg. med batteri), og bæres i ryggpakning. MRR-systemet skal derfor kompletteres med et MRR-kompatibelt håndholdt radiosett, primært beregnet for kortholds direktesamband mellom radioer uten å gå via basestasjon.
Lett feltradio (LFR)
Kongsberg Gruppen markedsfører de håndholdte MRR-radiosettene under typebetegnelsen MH 300, men den kalles i forsvarssammenheng gjerne Lett Feltradio (LFR) (900g, 195x78x42mm. og 50 cm. lang antenne). Den fungerer omtrent som MRR (bærbar) eller MBU (kjøretøymontert) med tanke på teknologi. Den har dog begrensede muligheter for høy sendereffekt og vil dermed ikke nå like langt.
Rothenburg ob der Tauber
Rothenburg ob der Tauber er en by ved elva Tauber i Landkreis Ansbach i distriktet Mittelfranken i den tyske delstaten Bayern. Byen ligger langs Den romantiske veien.
Gamlebyen
Gamlebyen i Rothenburg ob der Tauber omfatter den historiske riksstaden, inkludert det tidligere dikeområdet nord og øst for sentrum. I sør, vest og nordvest, i skrenten under bymuren, finnes Tauberdalen, bygninger fra det tidligere kurstedet Wildbad, broen i to plan, den såkalte Doppelbrücke, Kobolzellkirken, de karakteristiske tårnbygningene (Topplerschlösschen, tysk for Topplerslottene, oppkalt etter borgermester Toppler), og enkelte av de gamle møllene.
Geografi
Byen ligger ved elva Tauber ved utkanten av naturparken Frankenhöhe.
Historie
Grev Reinger av Øst-Franken opprettet rundt år 970 et herred som i dag heter Detwang. Han bygget bl.a. Grafenburg på forhøyningen over elva Tauber, derav navnet «ob der Tauber». Greven av Rothenburgs familie døde ut i 1108. Jarl Heinrich testamenterte alle sine eiendeler, inkludert Rothenburgs borg, til Comburg kloster. Denne gaven tolerertes imidlertid ikke av keiser Henrik V.